1946-ban az US Normande korosztályos csapatában kezdte a labdarúgást. 1952-ben szerződött a Le Havre együtteséhez, ahol a felnőtt csapat tagja lett. Két idény után a Stade de Reims együtteséhez igatolt. A reimsi csapattal 1954–55-ös idényben bajnokságot nyert, majd a következő idényben a bajnokcsapatok Európa-kupája első kiírásában a döntőig jutott a csappattal, ahol 4–3-as vereséget szenvedtek a Real Madridtól. Hidalgo szerezte a francia csapat harmadik gólját. 1957 és 1966 között az AS Monaco együttesében szerepelt. Itt két-két bajnoki címet és francia kupa-győzelmet ért el a csapattal. 1966-ban 33 évesen hagyta abba a profi labdarúgást.